en is fr is is is is is is war en en fr fr fr fr is is is is en ca is is cs it is fr is en is sk is en is is is en is is en de is sk es en is is is la is en es it is sk es en is is is hbs_lat is is is fr is is en is en sv is is pt is vi is is is is es is is is hbs_lat de de is en is pt is vi is pt is is is vi is is is is is is ast is cs ceb is sv is sv is is is pt is is is hbs_lat pt pt vi is is is is es is sv is is is sv sv en fr fr fr fr fr is is is is is is en is da is es
Íslenskir fuglar prýða dagatalið 2014 en þar er þessum forvitnilegu dýrum veitt verðskulduð athygli. Jón Baldur Hlíðberg myndlistarmaður og náttúruunnandi er listamaðurinn á bak við myndir og texta dagatalsins í ár.
Dagatal 2014 - Fuglalíf á Íslandi
Víðáttur landsins væru heldur einmanalegar og skilin milli árstíðanna ógreinileg ef ekki væri fyrir fuglana. Froststillur hávetrar öðlast nýja vídd þegar biksvartur hrafninn flýgur undir klakastokknum hömrum. Og vorið fær þá fyrst líf þegar lóan, spóinn og hrossagaukurinn hefja upp raust sína. Á dagatalinu í ár kynnum við þessa gamalkunnu fugla og aðra sjaldséðari og nýkomna. Allir gera þeir tilveru okkar litríkari og hljómfegurri.
Landsbankinn hefur það að markmiði sínu að bjóðaviðskiptavinum sínum góða þjónustu á öllum árstíðum, allt árið um kring. Við viljum vera til taks þegar einstaklingar, fjölskyldur og fyrirtæki þurfa að taka mikilvægar ákvarðanir um fjármál sem móta framtíð þeirra með varanlegum hætti. Það er von okkar að myndirnar í þessu dagatali reynist í senn fallegar og fróðlegar og góður ferðafélagi á árinu 2014.
Branduglunni hefur fjölgað nokkuð síðustu ár. Hún heldur til á Íslandi allt árið um kring og má gjarnan sjá til hennar í ljósaskiptunum, á músaveiðum á hægu flugi yfir vel grónu landi.
Hrafn er álíka samofinn tilveru Íslendinga og rímur eða útsynningur. Krumminn er klókastur fugla og hefur lengi nýtt sér nábýli manna, þótt ekki hafi það alltaf verið í fullri sátt.
Heiðlóan heldur til á heiðum og í lyngmóum. Hún er alfriðuð. Lóan kemur til landsins undir lok mars og skipar sérstakan sess í þjóðarsál Íslendinga, því að með angurværum söng sínum boðar hún vorið langþráða.
Íslenski fálkinn er ránfugl, erkióvinur rjúpunnar, og stærstur allra fálka. Vænghaf hans getur orðið allt að 130 sm. Fálkar voru á öldum áður notaðir við fálkaveiðar sem var vinsæl íþrótt konunga og aðalsmanna.
Glókollur er nýbúi hér á landi sem lifir á sitkalús, örsmáum skordýrum sem geta verið mikil plága á greni og furutrjám. Þessi minnsti fugl Íslands er því sannarlega „haukur í horni“ skógræktarmanna.
Himbriminn er vatnafugl sem verpir helst við djúp vötn, rík af silungi. Einhver sérkennilegustu hljóð íslenskrar náttúru koma úr barka himbrimans, á sumrin óma draugaleg væl og hávær hlátur hans víða um hálendið.
Einhver mesti dugnaðarforkur fuglaríkisins er krían. Hún vegur vart meira en skógarþröstur en leggur á sig 40.000 km. ferðalag á hverju ári milli varpstöðva á norðurslóðum og Suðurskautslandinu.
Svartþrösturinn hefur síðustu ár komið sér fyrir í mörgum stærri bæjum Íslands. Hann er ófeiminn og mikill söngvari og hefur gjarnan upp raust sína við fyrstu skímu, snemma á vormorgnum.
Spóinn dvelur veturlangt í vestanverðri Afríku, við gjörólíkar aðstæður en hér. Hingað kemur hann til að kveða burt snjóinn og vella sinn graut, líkt og sagt er um einkennandi vellandi hljóð spóans.
Músarrindillinn var lengi minnsti fugl Íslands en tapaði þeim titli nýverið til glókollsins. Hann er merkilega öflugur söngfugl miðað við stærð og byggir einhver vönduðustu hreiður landsins.
Rjúpan er eini hænsnfuglinn sem hér verpir en skyldleikann má sjá á rauðum smákambi karrans. Rjúpan er alhvít á veturna en fær á sig felulit á sumrin svo hún verði síður fálkanum og veiðimönnum að bráð.
Auðnutittlingur er lítil finka sem lifir á birkifræjum og heldur sig því helst í nágrenni við birkiskóga. Hann skartar rauðum fjöðrum á enni og hefur gjarnan áberandi rauða slikju á bringunni.
Stefna um sölu eigna
Fyrirtæki í eigu bankans
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE